Cheste e je la storie di Bulletto, un piçul di civuite che ancjemò nol saveve svolâ e si è cjatât tal curtîl di une femine che i à dât di mangjâ. Vaint, la femine, i à domandât “e jo, cumò, cun te, ce aio di fâ?”. E lui le cjalave e je e vaìve. Colât dal nît, Bulletto, al steve dut dongje dal mûr e si jere lassât fotografâ, parcè cussì si veve di fâ. Metisi su Facebook par domandâ aiût al grant mâr. Ducj si son dâts un grant da fâ e subite al è rivât un messaç providenziâl. E jere Gigliola di Lignan che e saveve cui fâ rivâ. Clame Salvatore, che lui al sa ce fâ. A chest pont la femine e saveve di scugnî spietâ e al piçul i à dât di mangjâ. Cjar crude taiade a fruçonuts cu lis fuarpiis, un bec di cicogne par podêlu imboconâ e lui, il picinin, tra di un bocon e chel altri, che al rispuint toc, toc, batint il becut. Une scjatule di carton “robade” a cualchidun par lâ a stâ, une redine parsore par tirâ flât e un straç par fâ ombre a ore di durmî. Un dî e une gnot di passâ fin a matine, cuant che Salvatore al veve rivâ. Cui isal ch’al tôs? Velu Salvatore, cumò si partìs, si va a Cjampfuarmit par dispatussâ e dopo la libertât, svolâ.
di Done Bete
fur_Latn lmo_Latn